BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY 

č. 105
z 22. novembra 2005

ku Správe z kontroly hospodárenia, ochraňovania a účelnosti vytvorených mobilizačných rezerv

Číslo materiálu:	ÚV-3039/2005-KBR-15	
Predkladateľ:	vedúci Úradu vlády SR	

Bezpečnostná rada

I. berie na vedomie

	Správu z kontroly hospodárenia, ochraňovania a účelnosti vytvorených mobilizačných rezerv

II. odporúča

		ministrovi dopravy, pôšt a telekomunikácií 

a)	preveriť stav odovzdávania správy nehnuteľného majetku štátu používaného na uskladnenie zásob mobilizačných rezerv zo Železníc SR na SŠHR SR a v prípade potreby požiadať Železnice SR vypracovať na realizáciu jeho odovzdania do správy SŠHR SR časový harmonogram.
b)	vysporiadať nehnuteľnosť vo vlastníctve „Česko-slovenského štátu, Ministerstva dopravy a spojov SR“, vedenú na liste vlastníctva č. 645, k.ú. Šelpice, parc. č. 1094/1, 10, 11 a 12 a stanoviť termín odovzdania výkonu ich správy na SŠHR SR.  

		ministrovi výstavby a regionálneho rozvoja 
	
	navrhnúť na vyčlenenie dve stredné mostové súpravy uložené v sklade mobilizačných rezerv Šelpice, ktoré boli znaleckým posudkom Ústavu súdneho inžinierstva Žilinskej univerzity v Žiline vyhodnotené ako nefunkčné.

	predsedovi Správy štátnych hmotných rezerv SR v spolupráci s ministrom obrany, ministrom dopravy, pôšt a telekomunikácií a ministrom výstavby a regionálneho rozvoja 

	doriešiť v roku 2006 potrebu zásob mobilizačných rezerv – mostových súprav pre potreby krízového plánovania v rámci SR

	predsedovi Správy štátnych hmotných rezerv SR

a)	zapracovať v termíne uloženom uznesením vlády SR č. 783 z 18.8.2004 bod č. B.6. do návrhu novely zákona č. 82/1994 Z. z. o štátnych hmotných rezervách v znení neskorších predpisov výsledky kontrolných zistení majúce vplyv na efektívnosť, účelnosť a hospodárenie so zásobami mobilizačných rezerv,
b)	dôsledne pokračovať v realizácii bodu B.1. uznesenia vlády SR č. 783 z 18.8.2004,
c)	objektivizovať vzťah medzi rozsahom nehnuteľného majetku štátu určeného na uskladnenie zásob MR a každoročne vyčleňovanými finančnými prostriedkami na hospodárenie s ním. Prijať opatrenia na zabránenie jeho znehodnocovaniu,
d)	v spolupráci s ochraňovateľmi vykonať inventarizáciu hmotného investičného majetku, resp. drobného hmotného investičného majetku určeného na ošetrovanie a údržbu zásob mobilizačných rezerv, resp. nehnuteľného majetku slúžiaceho na ochraňovanie a údržbu zásob mobilizačných rezerv a obstaraného z finančných prostriedkov štátneho rozpočtu a tento prevziať do svojej správy. 

vedúcemu Úradu vlády SR

vykonať v roku 2006 kontrolu stavu uchovania výrobných schopností podľa požiadaviek Ministerstva obrany SR vo vybraných subjektoch hospodárskej mobilizácie.